钦定古今图书集成/明伦汇编/氏族典/第145卷 > 《廖用贤尚友录》 > 孙瑜
## 钦定古今图书集成/明伦汇编/氏族典/第145卷 > 《廖用贤尚友录》 > 孙瑜

按《吴志孙静传》：“静子瑜，字仲异，以恭义校尉始领兵
众。是时宾客诸将多江西人，瑜虚心绥抚，得其欢心。
建安九年，领丹阳太守，为众所附，加绥远将军。十一
年，与周瑜共讨麻保二屯，破之。后从权拒曹公于濡
须。权欲交战，瑜说权持重，权不从军，果无功，迁奋威
将军。是时诸将皆以军务为事，而瑜好乐坟典，虽在”
戎旅，诵声不绝。年三十九，建安二十年卒。瑜五子：弥、
熙、燿、曼、纮。曼至将军，封侯。